CELEX: C2007/170/23
Language: lt
Date: 2007-07-21 00:00:00
Title: Byla C-240/07 2007 m. gegužės 16 d. Bundesgerichtshof (Vokietija) pateiktas prašymas priimti prejudicinį sprendimą byloje Sony Music Entertainment (Germany) GmbH prieš Falcon Neue Medien Vertrieb GmbH

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/13
            
         2007 m. gegužės 16 d.Bundesgerichtshof (Vokietija) pateiktas prašymas priimti prejudicinį sprendimą byloje Sony Music Entertainment (Germany) GmbH prieš Falcon Neue Medien Vertrieb GmbH
   
   (Byla C-240/07)
   (2007/C 170/23)
   Proceso kalba: vokiečių
   Prašymą priimti prejudicinį sprendimą pateikęs teismas
   
      Bundesgerichtshof
   
   Šalys pagrindinėje byloje
   
      Ieškovė: Sony Music Entertainment (Germany) GmbH
   
   
      Atsakovė: Falcon Neue Medien Vertrieb GmbH
   
   Prejudiciniai klausimai
   
               1.
            
            
               Ar atsižvelgiant į 2006 m. gruodžio 12 d. Europos Parlamento ir Tarybos direktyvos 2006/116/EB dėl autorių ir tam tikrų gretutinių teisių apsaugos terminų (1) (toliau — Apsaugos terminų direktyva) 10 straipsnio 2 dalyje įtvirtintas sąlygas Apsaugos terminų direktyvoje nustatyti apsaugos terminai taikomi ir tuo atveju, kai atitinkamas objektas niekada nebuvo saugomas valstybėje narėje, kurioje reikalaujama apsaugos?
            
         
               2.
            
            
               Teigiamai atsakius į pirmąjį klausimą:
               
                           a)
                        
                        
                           Ar valstybių narių nuostatos dėl teisių turėtojų, kurie nėra Bendrijų valstybės narės piliečiai, apsaugos yra nacionalinės nuostatos Apsaugos terminų direktyvos 10 straipsnio 2 dalies prasme?
                        
                     
                           b)
                        
                        
                           Ar Apsaugos terminų direktyvoje nustatyti apsaugos terminai pagal 10 straipsnio 2 dalį taikomi ir tiems objektams, kurie direktyvos 10 straipsnio 1 dalyje nurodytu momentu atitiko 1992 m. lapkričio 19 d. Tarybos direktyvoje 92/100/EEB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje (2) nustatytus apsaugos kriterijus, tačiau teisių į juos turėtojai nėra Bendrijų valstybės narės piliečiai?
                        
                     
         
      (1)  OL L 372, p. 12.
   
      (2)  OL L 346, p. 61.